**Նախագիծ**

Արձանագրային

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ԵՎ ԹՈՒՐՔՄԵՆՍՏԱՆԻ ԿԱՌԱՎԱՐՈՒԹՅԱՆ ՄԻՋԵՎ ՏՐԱՆՍՊՈՐՏԻ ՈԼՈՐՏՈՒՄ ՀԱՄԱԳՈՐԾԱԿՑՈՒԹՅԱՆ ՀԵՏԱԳԱ ԶԱՐԳԱՑՄԱՆ** **ՄՏԱԴՐՈՒԹՅՈՒՆՆԵՐԻ ՄԱՍԻՆ ՓՈԽԸՄԲՌՆՄԱՆ ՀՈՒՇԱԳՐԻ ՆԱԽԱԳԾԻՆ ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ**

1. Հավանություն տալ «Հայաստանի Հանրապետության կառավարության և Թուրքմենստանի կառավարության միջև տրանսպորտի ոլորտում համա­գործա­կցու­թյան հետագա զարգացման մտադրությունների մասին» Փոխ­ըմբռնման հուշագրի նախագծին` համաձայն հավելվածի:
2. Լիազորել Հայաստանի Հանրապետության տրանսպորտի, կապի և տեղեկատվական տեխնոլոգիաների նախարար Վահան Մարտիրոսյանին ստորագրել սույն որոշման 1-ին կետում նշված Հուշագիրը:

Հավելված

ՀՀ կառավարության 2016թ.

նոյեմբերի 25- N …..

արձանագրային որոշման

**ՓՈԽԸՄԲՌՆՄԱՆ ՀՈՒՇԱԳԻՐ**

**Հայաստանի Հանրապետության կառավարության և Թուրքմենստանի կառավարության միջև**

**տրանսպորտի ոլորտում համագործակցության հետագա զարգացման** **մտադրությունների մասին**

Հայաստանի Հանրապետության կառավարությունը և Թուրքմենստանի կառավարությունը, այսուհետ՝ Կողմեր,

հաշվի առնելով երկու երկրների միջև առևտրատնտեսական համագործակցության զարգացման կարևորությունը,

ձգտելով վստահելի և հավասարազոր գործընկերության հաստատմանը, որը կնպաստի տրանսպորտի ոլորտում փոխշահավետ համագործակցությանը,

ձգտելով ապահովել բարենպաստ պայմաններ երկու երկրների միջև, ինչպես նաև վերջիններիս տարածքով դեպի երրորդ երկրներ տարանցիկ բեռնափոխադրումների և ուղևորափոխադրումների իրականացման դյուրացման համար,

հաստատելով Կողմերի՝ նախկինում ընդունած միջազգային փոխադարձ պարտականությունները տրանսպորտի ոլորտում, և Կողմերի պետությունների միջև կնքված պայմանագրերի շրջանակներում ակտիվ համագործակցության մտադրությունը,

փոխըմբռնման եկան հետևյալի վերաբերյալ՝

1. Կողմերը ընդունում են տրանսպորտի ոլորտում տնտեսական և գիտատեխնիկական համագործակցության հետագա զարգացման և խորացման անհրաժեշտությունը:
2. Կողմերից յուրաքանչյուրը, համաձայն իր ազգային օրենսդրության և փոխադարձության սկզբուքի, ընդունում է իր տարածքում երկու երկրների միջև, ինչպես նաև վերջիններիս տարածքով դեպի երրորդ երկրներ տարանցիկ բեռնափոխադրումներ և ուղևորափոխադրումներ իրականացնող մյուս Կողմի տրանսպորտային բոլոր տեսակների գործունեության համար բարենպաստ պայմանների ապահովման անհրաժեշտությունը:

Երկու երկրների միջև, ինչպես նաև վերջիններիս տարածքով դեպի երրորդ երկրներ երկաթուղային, օդային, ծովային, գետային և ավտոմոբիլային տրանսպորտով իրականացվող տարանցիկ ուղևորախադրումների և բեռնափոխադրումների կազմակերպման կարգը որոշվում է Կողմերի պետությունների միջև կնքված միջազգային պայմանագրերի հիման վրա:

Կողմերը մեծ նշանակություն են տալիս այդ պայմանագրերի իրականացմանը, ինչպես նաև՝ հարկ եղած դեպքում, դրանց կատարելագործմանը:

1. Կողմերն ընդունում են երկու երկրների տրանսպորտային ընկերությունների և կազմակերպությունների միջև ուղիղ տնտեսական կապերի զարգացման և տրանսպորտի ոլորտում ընդհանուր ընկերությունների ստեղծման անհրաժեշտությունը:

Կողմերն ընդունում են տրանսպորտային միջոցների արտադրության և նորոգման ոլորտում երկու երկրների ընկերությունների համագործակցության անհրաժեշտությունը:

1. Կողմերը խրախուսում են տրանսպորտի ոլորտում երկու երկրների իրավասու նախարարությունների և գերատեսչությունների միջև տեղեկատվության փոխանակումը՝ ներառյալ իրենց երկրում տրանսպորտի գործունեության պայմանների փոփոխությունների մասին տեղեկատվության փոխանակում, որը կշոշափի մյուս Կողմի շահերը:
2. Կողմերն ընդգծում են անմիջական կոնտակտների և, ըստ անհրաժեշտության, երկու Կողմերի պետությունների տարածքով փոխադրումներ կատարելու հարցում բարդությունների առաջացման դեպքում՝ երկուստեք ընդունելի որոշումների կայացման նպատակով երկու երկրների իրավասու նախարարությունների և գերատեսչությունների միջև երկկողմ նիստերի անցկացման կարևորությունը:
3. Սույն Հուշագիրը միջազգային պայմանագիր չէ և չի առաջացնում միջազգային օրենքով կարգավորվող իրավունքներ և պարտականություններ:
4. Սույն Հուշագիրը ուժի մեջ կմտնի ստորագրման պահից:

Կատարված է \_\_\_\_\_\_\_\_\_\_\_\_\_ քաղաքում 201\_\_ թվականի \_\_\_\_\_\_\_\_\_\_ \_\_\_ -ին, երկու բնօրինակով, յուրաքանչյուրը` հայերեն, թուրքմեներեն և ռուսերեն, ընդ որում բոլոր տեքստերն էլ հավասարազոր են:

**Հայաստանի Հանրապետության Թուրքմենստանի կառավարության կողմից**

**կառավարության կողմից**